ბიგ ბენდის დაბრუნება
გასული საუკუნის 20 -ანი-30-იანი წლების მუსიკის მოყვარულები ნიუ იორკის ღამის კლუბ “სოფია“ -ში იკრიბებიან
ნიუ იორკის თეატრალურ უბანში თაიმს სქვერზე ღამის კლუბი “სოფია“ მუშაობს. ორშაბათს საღამოს ვინს ჯორდანო და ბენდი „ ნაითჰოუკს“-ი სმოკინგებში გამოწყობილები სცენაზე დგანან. სცენას კი მოჰყვება საცეკვაო მოედანი. გასული საუკუნის 20 -ანი და 30-იანი წლების მუსიკა არაჩვეულბრივ გარემოს ქმნის დარბაზში. ვინს ჯორდანო ბენდის ხელმძღვანელია. ამასთან ის ბასზე, საყვირსა და საქსაფონზე უკრავს. ღოგორც თავად აცხადებს, 20 -ანი და 30-იანი წლების მუსიკას კი ის ბავშვობიდან ეთაყვანება. 1920 წელს ამერიკისთვის სიახლე იყო მსგავსი მუსიკალური მრავალფეროვნება. ამ მუსიკამ სრულიად ამერიკა მოიცვა, მაგრამ ეპიცენტრი მაინც ნიუ იორკი იყო. ამიტომ გასაკვირი არაა, რომ კინორეჟისორი ვუდი ალენი ამ ეპოქის ნიუ იორკის აღსაწერად ხშირად იყენებს ვინს ჯორდანოს ბენდის „ნაითჰოუკს“-ის მუსიკას: ჯორდანო ყოველ კვირას გამოდის მსმენელის წინაშე. მანამდე კი მრავალსაათიანი მუშაობა მიმდინარეობს. მაგალითად არქივში არსებული 60 ათასი სიმღერიდან, მან უნდა აარჩიოს ის კომპოზიციები, რომელსაც ბენდი მომავალ კვირას შეასრულებს: როგორც საქსაფონისტი დენიელ ლევინსონი აცხადებს, მისთვის ეს მუსიკა ძალზე თანამედროვეა, მას ეთანხმებიან ჯგუფის სხვა წევრებიც: სენდი საკუროვა და ბობ სტიჩმანი კლუბ „ სოფია“-ს ხშირი სტუმრები არიან. ბობს კარგად ახსოვს ის დრო, როდესაც ეს მუსიკა პოპულარული გახდა მთელს ამერიკაში: საცეკვაო მოედანზე კი წყვილები ჩარლსტონს ცეკვავენ. ხოლო ვინს ჯორდანი და მისი ბენდი კმაყოფილი სახის გამომეტყველებით შემდეგ სიმღერაზე გადადიან მათი მიზანი ამ სტილის კვლავ აღორძინებაა, რასაც მათი აზრით დიდი ძალისხმევა და დრო დასჭირდება.